Diari Oficial de la Generalitat Valenciana


Sumari del DOGV 3864, del 25-10-2000 (2000/7985)

Informació pública de les bases i la convocatòria de les proves selectives per a proveir set places d'agents de la policia local.
---------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7985


Data del document
:   10-07-2000

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * policia
    * administració local

Informació pública de les bases i la convocatòria de les proves selectives per a proveir set places d'agents de la policia local. [2000/S7985]
  
Pedro Hernández Mateo, alcalde president de l'Ajuntament de Torrevieja (Alacant), fa saber:
  
Que mitjançant Decret d'aquesta Alcaldia, de data 22 de maig de 2000, es van aprovar les bases i la convocatòria de les proves selectives per a proveir set places d'agents de la policia local, vacants en la plantilla de personal d'aquest ajuntament i incloses en l'oferta pública d'ocupació de l'any 1999, les bases íntegres de la qual es transcriuen tot seguit:
  
"Bases i convocatòria de proves selectives per a proveir set places d'agents de la policia local, vacants en la plantilla de personal d'aquest ajuntament i incloses en l'oferta pública d'ocupació de 1999.
  
1. Objecte de la convocatòria
  
1.1 L'objecte d'aquesta convocatòria de proves selectives, és la provisió de set places d'agents de la policia local, vacants en la plantilla d'aquest ajuntament i incloses en l'oferta d'ocupació pública corresponent a l'any 1999.
  
1.2 Les places d'agents estan classificades en l'escala d'administració especial, subescala bàsica, classe policia local (grup C, d'acord amb la titulació exigida per al seu ingrés).
  
Estan dotades amb les retribucions bàsiques establides per al grup C, i les complementàries que corresponguen de conformitat amb la legislació vigent i acords municipals.
  
1.3 La provisió de quatre places incloses en aquesta convocatòria s'efectuarà mitjançant oposició lliure, de conformitat amb el que estableix el Reial Decret Legislatiu 781/1986, de 18 d'abril.
  
1.4 La provisió de les tres places restants es reserven al torn de mobilitat de funcionaris de carrera de cossos de la policia local, escala bàsica, categoria agent de la policia local de la Comunitat Valenciana, d'acord amb el que estableix el Decret 152/1991, de 29 d'agost, del Consell de la Generalitat Valenciana, i l'Ordre del conseller d'Administració Pública, per la qual es desenvolupa el decret abans esmentat.
  
2. Condicions dels aspirants
  
2.1 Per a prendre part en aquesta oposició, els aspirants hauran de reunir les condicions següents:
  
a) Ser espanyol.
  
b) Tenir complits 18 anys d'edat, i no excedir de 30 anys d'edat. Als sols efectes de l'edat màxima es compensarà el límit amb els serveis prestats anteriorment en l'administració local, escala d'administració especial, subescala bàsica, classe policia local.
  
c) Estar en possessió del Títol de Batxiller Superior o equivalent, o complides les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditada en aquest sentit pels aspirants.
  
d) No patir malaltia o defecte físic que impedisquen l'exercici de les funcions corresponents, i hauran d'aportar a aquest certificat mèdic oficial on conste que acompleixen la totalitat de les prescripcions establides en l'annex, quadre d'exclusions mèdiques, de l'Ordre de la Conselleria de Presidència de 22 de desembre de 1997.
  
e) No haver estat separat mitjançant expedient disciplinari del servei a l'estat o a l'administració local o autonòmica, ni trobar-se inhabilitat per a l'exercici de les funcions públiques.
  
f) Estar en possessió dels permisos de conduir de les classes A i BTP.
  
g) Aconseguir la talla mínima d'1,65 per als homes i 1,60 per a les dones.
  
2.2. Els aspirants hauran d'haver acomplit aquestes condicions, l'últim dia en què finalitze el termini de presentació d'instàncies, excepció feta de les detallades en la lletra e), que s'haurà de referir al moment d'acabament de les proves selectives amb la publicació de la llista d'aprovats.
  
3. Instàncies
  
3.1 Les instàncies sol·licitant prendre part en les proves selectives convocades, es dirigiran a l'alcalde president de l'ajuntament, acompanyades del justificant d'haver ingressat en la Dipositaria Municipal la quantitat de 1.500 pessetes en concepte de drets d'examen.
  
3.2 Es presentaran dins del termini de 20 dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest ajuntament, o en la forma que determina l'article 38 de la Llei 30/1992, de 26 de novembre.
  
3.3 Els sol·licitants manifestaran en les seues instàncies que reuneixen totes i cadascuna de les condicions exigides en la base segona, referides a la data en què acabe el termini de presentació d'aquestes, i que es comprometen a prestar el jurament o promesa previst en el Reial Decret 707/1979, i indicaran a més si concorren pel torn d'oposició lliure o concurs de mèrits per a mobilitat.
  
3.4 Els sol·licitants que opten pel torn de mobilitat hauran d'unir a la instància, original o fotocòpia compulsada dels documents que hagen de ser valorats segons el que estableix l'annex II.
  
4. Admissió d'aspirants
  
4.1 Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es publicarà en el Butlletí Oficial de la Província d'Alacant, i serà exposada en el tauler d'edictes de la corporació, i es concedirà un termini de 15 dies per a reclamacions, d'acord amb el que estableix la Llei 30/1992. Aquestes reclamacions, si hi hagueren, seran acceptades o rebutjades en la resolució per la qual s'aprove la llista definitiva, que es publicarà, també, en forma indicada.
  
4.2 Tot l'anterior s'entén sense perjudici del que estableix l'article 71 de l'esmentat text legal.
  
5. Tribunal qualificador
  
5.1 El tribunal qualificador estarà constituït en la forma següent:
  
President: l'alcalde president, o membre de la corporació en qui delegue.
  
Vocals: un representant del professorat oficial, designat per l'Institut Valencià de Seguretat Pública. Un representant de l'administració de la Generalitat Valenciana. El cap del Cos de la Policia Local d'aquest ajuntament. Dos representants dels treballadors designats per la Junta de Personal d'aquesta corporació.
  
Secretari: el de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, així com els assessors especialistes de les proves, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal i els assessors especialistes, s'hauran d'abstenir de formar part d'aquest, quan concórreguen les circumstàncies previstes en l'article 28 de la Llei 30/1992, i el l'article 13.2 del Reial Decret 364/1995, de 10 de març.
  
 5.5 Els aspirants podran recusar els membres del tribunal en els termes establits en l'article 29 d'aquest text legal.
  
5.6 El tribunal no podrà aprovar ni declarar que han superat les proves selectives un nombre d'opositors superior al de places convocades.
  
5.7 El tribunal podrà disposar de la incorporació als seus treballs d'assessors especialistes per a la celebració de les proves, que hauran de ser nomenats conjuntament amb els membres del tribunal, en els termes previstos en el Reial Decret 364/1995.
  
5.8 El tribunal es classifica en la categoria segona als efectes establits en la Resolució d'11 de febrer de 1991, i percepció de les assistències que corresponen als seus membres.
  
5.9 Les tres cinquenes parts dels membres del tribunal, tindran coneixement escrit i oral del valencià, segons es disposa en l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10 El tribunal podrà disposar de la incorporació a aquesta convocatòria d'assessors especialistes que asseguren la possibilitat de realitzar totes les proves en valencià, segons estableix l'article únic de l'ordre abans esmentada.
  
5.11 Prèviament a la realització de l'oposició lliure, aquest ajuntament haurà convocat i resolt el concurs de mèrits per al torn de mobilitat.
  
5.12 El tribunal que jutge, si escau, les proves de l'oposició lliure, serà el mateix que haja intervingut en el concurs de mèrits del torn de mobilitat.
  
6. Desenvolupament i publicitat de les bases
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extret de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal i com es concreta en els distints epígrafs d'aquestes bases i llevat el que estableix l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicarà també en el tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins a transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Llevat de tot l'anterior, l'inici del primer exercici de les proves prèvies, s'anunciarà en el Butlletí Oficial de la Província d'Alacant amb 15 dies d'antelació, com a mínim, i aquest anunci indicarà el dia, l'hora i el lloc en que s'haurà de celebrar.
  
6.5 L'inici de la resta d'exercicis s'anunciaran sols en el tauler d'anuncis de l'ajuntament i local on s'haja celebrat la prova precedent, i haurà de transcórrer entre la celebració de les proves prèvies i el primer exercici, un termini mínim de 72 hores. L'anunci de l'inici es farà amb una antelació mínima de 24 hores.
  
6.6 Els opositors seran convocats per a cada exercici en crida única, llevat dels casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots aquells, s'iniciarà alfabèticament pel primer de la lletra que resulte determinada en el sorteig celebrat a aquests efectes.
  
7. Proves selectives
  
La fase d'oposició constarà de les proves següents:
  
7.1 Proves prèvies
  
De caràcter obligatori i eliminatori, per a tots els aspirants:
  
1. Valoració psicotècnica. Es realitzarà d'acord amb els criteris que conté l'annex III de l'Ordre de 5 de desembre de 1994 de la Conselleria d'Administració Pública, relatiu als barems per al reconeixement psicotècnic a realitzar en els processos selectius per a la provisió de llocs de treball per a l'escala bàsica de policia local, torn lliure per a quatre de les places convocades i mobilitat per a las tres places restants.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals 4 dels 6 factors a mesurar, i haurà de superar en tots els casos el factor d'agilitat mental.
  
El temps del qual disposaran els opositors per a la realització d'aquesta prova prèvia serà de 2 hores màxim.
  
2. Reconeixement mèdic. Consistirà en la realització d'un reconeixement mèdic d'acord amb les determinacions que conté l'annex de l'Ordre de 22 de desembre de 1997, de la Conselleria d'Administració Pública.
  
El facultatiu o facultatius, que realitzen el reconeixement mèdic, seran designats per l'alcalde president. Després de l'oportú examen, expediran a càrrec de l'interessat el corresponent certificat mèdic en el qual constarà l'aptitud o manca d'aquesta per a l'exercici de la plaça.
  
La qualificació d'aquestes proves prèvies, serà d'apte o no apte, i s'hauran de superar les dues fases d'aquestes proves, per a ser qualificat com a apte.
  
7.2 Primer exercici
  
7.2.1 Consistirà en la realització de proves físiques, les característiques de les quals s'indiquen a continuació. Les marques que s'expressen corresponen als mínims de cada prova, i els aspirants hauran de superar, un mínim de quatre proves, per a ser qualificat com a apte i hauran de participar obligatòriament en totes i cadascuna d'aquestes.
  
 Homes Dones
  
Escalada de corda amb presa de peus 5 metres 3 metres
  
Salt de longitud amb carrera 4,15 metres 3,80 metres
  
Salt d'altura 1,30 metres 1,10 metres
  
Cursa de velocitat en 60 metres 9 segons 11 segons
  
Cursa de resistència en 1000 metres 3,45 minuts 4,10 minuts
  
La corporació declina tota responsabilitat que es derive dels accidents que es pogueren produir com a conseqüència d'aquest exercici.
  
Els aspirants hauran d'anar previstos de vestimenta i calçat esportiu.
  
7.3 Segon exercici. De caràcter obligatori i eliminatori
  
Consistirà en desenvolupar per escrit durant un temps de tres hores, quatre temes elegits per sorteig, un de cadascun dels grups primer a quart, ambdós inclusius, que componen el temari. Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i haurà d'obtenir un mínim de 5 punts, per a superar aquest.
  
7.4 Tercer exercici. De caràcter obligatori i eliminatori
  
Consistirà en desenvolupar per escrit durant un temps de noranta minuts, un tema dels quals componen el grup cinqué, i es valoraran els coneixements exposats, la claredat en l'exposició, neteja, redacció i ortografia.
  
La qualificació d'aquest exercici, serà de 0 a 10 punts, i s'haurà d'obtenir un mínim de 5 punts, per a superar aquest.
  
8. Qualificació
  
8.1 El resultat i qualificació de cada exercici es farà públic en el local en què tinguen lloc les proves i tauler d'anuncis de l'ajuntament, al mateix temps s'anunciarà el lloc, dia i hora de celebració de l'exercici següent.
  
8.2 Les proves prèvies i el primer exercici d'aquesta oposició, seran qualificats pel tribunal com a apte o no apte, a la vista del resultat de les proves realitzades.
  
En aquests exercicis el tribunal podrà requerir de l'ampliació o aclariment d'informes dels especialistes que hagen assessorat al tribunal en el desenvolupament d'aquestes proves a l'empara del que estableix l'apartat 5.7 anterior.
  
8.3 El segon i tercer exercici d'aquesta oposició, es qualificarà de 0 a 10 punts, sent-ne eliminats els opositors que no aconseguisquen un mínim de 5 punts en cadascun d'aquests.
  
El nombre de punts que podran ser atorgats per cada membre del tribunal serà de 0 a 10 punts.
  
8.4 La qualificació es determinarà sumant les puntuacions atorgades pels distints membres d'assistents del tribunal i dividint el total pel nombre d'aquests, sent-ne el quocient la qualificació definitiva.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
9. Provisió de tres places pel torn de mobilitat
  
9.1 Els mèrits al·legats i justificats documentalment al formular-se la sol·licitud per a prendre part en el concurs de mobilitat, es valoraran d'acord amb el barem establit en l'annex de l'Ordre de la Conselleria de Presidència, de 20 de gener de 1998.
  
Els requisits per a participar en el concurs de mobilitat que s'hauran de reunir, referits al dia en què finalitze el termini d'admissió de sol·licituds, són:
  
a. Ser funcionari de carrera, integrat en l'escala d'administració especial, subescala bàsica, classe policia local, de qualsevol dels municipis de la Comunitat Valenciana.
  
b. Haver romàs, almenys, dos anys en el lloc de treball des de el qual es concursa.
  
c. Que no li falten menys de deu anys per a complir l'edat de jubilació forçosa.
  
d. No patir cap malaltia ni defecte físic que li impedisca el normal exercici de les funcions pròpies de la seua escala i categoria.
  
e. No trobar-se suspés en ferm ni inhabilitat per a l'exercici de les funcions públiques.
  
f. Estar en possessió dels permisos de conduir de vehicles de les classes A i BTP.
  
9.2 Els mèrits al·legats i qualsevol altres dades, hauran d'estar referits a la data d'acabament del termini de presentació d'instàncies.
  
9.3 Una vegada transcorregut el termini de presentació d'instàncies, seran vinculants per al peticionari, i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, en aquest cas s'haurà de comunicar aquesta circumstància a aquest ajuntament.
  
9.4 En qualsevol moment del procés d'adjudicació es podrà recaptar formalment dels interessats els aclariments, o si s'escau, la documentació addicional que s'estime necessària per a la comprovació dels mèrits, requisits o dades al·legats així com aquells altres que es consideren necessaris per a una correcta valoració.
  
9.5 L'ordre de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'empat es remetrà, per a dirimir-lo, a la major puntuació dels cursos realitzats. En cas de persistir l'empat es remetrà a la data de naixement, i s'adjudicarà la plaça, al sol·licitant de major edat.
  
9.6 El termini de presa de possessió del nou destí obtingut serà d'un mes, que començarà a partir de l'endemà del nomenament, i haurà d'efectuar el cessament dins dels tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o llicències que, si s'escau, hagen sigut concedides als interessats. Tot policia local que haja cursat sol·licitud per al concurs de mobilitat estarà obligat a donar trasllat per escrit d'aquests permisos o llicències a aquest ajuntament. En aquest cas, aquest ajuntament podrà acordar la suspensió del gaudi d'aquests. L'ajuntament al qual pertany el policia local podrà prorrogar el seu cessament en aquest a l'esmentat policia local, per necessitats del servei per un període de temps no superior a 20 dies hàbils, i comunicarà aquesta pròrroga a aquest ajuntament.
  
9.7 La convocatòria, les seues bases i tots els actes administratius que es deriven d'aquesta podran ser impugnats pels interessats en els casos previstos en la Llei 30/1992.
  
9.8 Si les places reservades al torn de mobilitat no resultaren cobertes per qualsevol motiu, passaran a incrementar les del torn d'oposició lliure.
  
10. Relació d'aprovats, presentació de documents i nomenament de funcionaris en pràctiques
  
10.1 Finalitzada la qualificació, el tribunal elevarà proposta de nomenament a la corporació dels aspirants que hagen superat les proves selectives i, prèvia presentació de la documentació exigida en l'apartat següent, s'hauran d'incorporar a l'Institut Valencià de Seguretat Pública per a seguir el curs de contingut teoricopràctic.
  
10.2 Els opositors aprovats presentaran en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que, per a prendre part en l'oposició, s'exigeixen en la base segona, que són:
  
a) Certificació de naixement, que podrà suplir amb la fotocòpia del document nacional d'identitat (aquest últim s'haurà de presentar acompanyat de l'original per a la seua compulsa).
  
b) Còpia autenticada o fotocòpia (que s'haurà de presentar acompanyada d'original per a la seua compulsa) del títol que posseesca, d'entre els exigits en l'apartat 2.1.c), o justificant d'haver pagat els drets per a la seua expedició. Si aquests documents estigueren expedits després de la data en què va expirar el termini de presentació d'instàncies, haurà de justificar el moment en què van concloure els seus estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Aquest certificat haurà de ser expedit per l'organisme públic corresponent d'àmbit provincial.
  
d) Declaració de no haver estat separat, per expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, i declaració de conducta, segons la Llei 68/1980, d'1 de desembre, tot això amb referència a la data d'acabament dels exàmens.
  
e) Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament d'acord amb el que estableix el Reial Decret Legislatiu 781/1986, de 18 d'abril.
  
f) Còpia autenticada o fotocòpia acompanyada de l'original per a la seua compulsa dels carnets de conduir de les classes A y BTP.
  
Qui tinga la condició de funcionari públic estarà exempt de justificar documentalment les condicions i requisits ja demostrats per a obtenir el seu anterior nomenament, i haurà de presentar certificació del ministeri, comunitat autònoma, corporació local i organisme públic del qual depén, i acreditarà la seua condició i totes les circumstàncies que consten en el seu expedient personal.
  
Els qui dins del termini indicat i llevat causes de força major, no presentara la documentació, o de l'examen d'aquesta es deduira que manca d'algun dels requisits assenyalats en la base segona, no podrà ser nomenat funcionari en pràctiques, i quedaran anul·lades totes les seues actuacions, sense perjudici de les responsabilitats en què pogueren haver incorregut per falsedat en la instància.
  
11. Curs teoricopràctic
  
11.1 Els opositors que hagen superat les proves selectives, s'hauran d'incorporar a l'Institut Valencià de Seguretat Pública, per a seguir el curs de contingut teoricopràctic, integrat en dues fases: una de formació i selecció en l'Institut Valencià de Seguretat Pública, amb una duració de quatre mesos, i l'altra, una vegada superada l'anterior, de pràctiques, a ser possible en el mateix ajuntament convocant, amb una duració de dos meses.
  
11.2 La qualificació del període de pràctiques correspondrà a l'Institut Valencià de Seguretat Pública, la seua valoració es farà en base a criteris objectius que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
11.3 Finalitzat el curs teoricopràctic, l'Institut Valencià de Seguretat Pública, comunicarà a aquest ajuntament, la relació dels aspirants que hagen superat el curs teoricopràctic, amb indicació de la qualificació obtinguda, als efectes del seu nomenament com a funcionari de carrera. El nomenament s'haurà d'efectuar, en el termini màxim de 15 dies, comptadors des de la comunicació de l'Institut Valencià de Seguretat Pública.
  
11.4 L'aspirant que no supere el curs teoricopràctic, podrà incorporar-se al curs immediatament posterior. De no superar aquest segon curs, quedarà definitivament decaigut en el seu dret de reserva.
  
11.5 Durant la realització del curs teoricopràctic, els aspirants, seran nomenats funcionaris en pràctiques, i percebran a càrrec d'aquesta corporació les retribucions que els corresponguen, d'acord amb el que estableix el Reial Decret 456/1984, de 10 de febrer. Així mateix, els serà reconegut aquest temps de serveis en el cas que resulten nomenats en propietat, tal i com estableix el Reial Decret 1.461/1982, de 25 de juny.
  
12. Nomenament en propietat i presa de possessió
  
12.1 El tribunal elevarà proposta de nomenament com a agents de la policia local en favor dels funcionaris en pràctiques aprovats, i l'òrgan competent de l'ajuntament durà a cap el nomenament dels proposats com a funcionaris de carrera.
  
12.2 Els nomenats hauran de prendre possessió de les places d'agents de la policia local en el termini de 30 dies hàbils comptadors des de l'endemà en què els siga notificat el nomenament.
  
De no prendre possessió en el termini assenyalat, sense causa justificada, quedaran en la situació de cessants.
  
Mentre no es complisca la presa de possessió en propietat, o transcórrega en la seua totalitat el termini concedit per a això, podran continuar com a funcionaris en pràctiques en l'exercici del seu lloc.
  
13. Incidències
  
13.1 El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en aquestes bases.
  
13.2 La convocatòria, les seues bases i tots els actes administratius que es deriven d'aquesta i de l'actuació del tribunal, podran ser impugnats pels interessats, en els casos i en la forma establida en la Llei de Procediment Administratiu.
  
14. Legislació aplicable
  
En tot allò no previst en aquestes bases caldrà atendre a allò que estableix la Llei 7/1985, Llei 30/1984; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de Funció Pública Valenciana; Reial Decret Legislatiu 781/1986; Decret 152/1991, del Consell de la Generalitat Valenciana, pel qual s'estableixen les bases i criteris uniformes de selecció, formació, promoció i mobilitat de les policies locals, escala bàsica; Ordre de 5 de desembre de 1994, de la Conselleria d'Administració Pública, per la qual s'estableixen els barems i criteris mínims de selecció per a cossos de policia local de la Comunitat Valenciana, Ordre de la Conselleria de Presidència de 22 de desembre de 1997, i Ordre de la Conselleria de Presidència de 20 de gener de 1998.
  
Annex I
  
Grup primer: dret polític i administratiu
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. El Poder Legislatiu. Poder ejecutivo. Poder judicial. Relacions entre el Govern i les Corts Generals.
  
Tema 2. La Constitució Espanyola: el sistema constitucional. La Constitució Espanyola de 1978. Principis generals. El tribunal constitucional.
  
Tema 3. Les Corts Generals: les Cambres. La funció legislativa. L'administració de justícia.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El Reglament, concepte i classes. El procediment administratiu.
  
Grup segon: règim local i policia
  
Tema 8. El municipi, òrgans unipersonals de govern: l'alcalde, els tinents d'alcalde, els regidors.
  
Tema 9. El municipi, òrgans col·legiats de govern: l'ajuntament ple, la comissió de govern, òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer: penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i l'honestedat, i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart: trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de Bases sobre Trànsit i Circulació de Vehicles de Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques dels vehicles. Classes de transport.
  
Tema 23. El transport. Servei públic de viatgers i servei públic de mercaderies o mixts. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Causes. Classes i fases.
  
Grup cinqué
  
Tema 25. La guia de carrers del nucli urbà de Torrevieja (per a la realització d'aquesta part del tema es facilitarà un plànol mut d'un sector de Torrevieja, a elecció del tribunal i que els aspirants hauran de complimentar). Ubicació d'edificis i dependències municipals, establiments públics, places, centres docents i altres institucions i serveis d'utilitat pública. Carreteres comarcals i nacionals que travessen la ciutat.
  
Tema 26. La guia de carrers del nucli de la Mata i urbanitzacions del terme municipal de Torrevieja (per a la realització d'aquesta part del tema es facilitarà un plànol mut del sector de la Mata i urbanitzacions, a elecció del tribunal i que els aspirants hauran de complimentar). Ubicació d'edificis i dependències municipals, establiments públics, places i altres institucions i serveis d'utilitat pública.
  
Tema 27. Història del municipi de Torrevieja. Costums i tradicions. Festes. Indústria. El turisme a Torrevieja.
  
Ordenances i bans de l'Ajuntament de Torrevieja
  
Tema 28. Ordenança reguladora de la venda en la via pública i espais oberts.
  
Tema 29. Reglament municipal regulador de la venda ambulant en el passeig de la Llibertat.
  
Tema 30. Ordenança reguladora del mercat d'abastos de Torrevieja.
  
Tema 31. Ban regulador de fems.
  
Tema 32. Ordenança reguladora de la protecció de zones verdes.
  
Tema 33. Ordenança especial reguladora de la concessió de llicències per a l'ocupació de terrenys d'ús públic amb taules, cadires, tendals, paravents, marquesines i altres elements anàlegs.
  
Tema 34. Ordenança especial reguladora del tancat d'obres, ocupació de vies públiques amb material d'obres i protecció d'aquestes amb motiu d'obres i edificacions.
  
Tema 35. Ordenança especial reguladora de l'ornament del casc urbà, abocaments incontrolats d'enderrocs i béns inservibles no considerats com a fem.
  
Tema 36. Ordenança reguladora de la circulació de ciclomotors.
  
Tema 37. Ban regulador de les normes que conté el Reial Decret Legislatiu 339/1990, sobre la Llei de Trànsit, Circulació de Vehicles de Motor i Seguretat Vial.
  
Tema 38. Articulacions d'infraccions escomeses a l'ORA.
  
Tema 39. Ordenança de protecció contra la contaminació acústica per sorolls i vibracions.
  
Tema 40. Ordenança reguladora de la publicitat exterior.
  
Annex II
  
Criteris a seguir:
  
Seran els establits en el Reial Decret 365/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat. Així mateix, els continguts en la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, Ordre de 5 de desembre de 1994, en allò relatiu a les proves psicotècniques per a policies locals de la Comunitat Valenciana, Ordre de 22 de desembre de 1997, de la Conselleria de Presidència, per la qual s'aprova el barem de les proves de reconeixement mèdic per a policies locals de la Comunitat Valenciana i Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana.
  
Titulació acadèmica:
  
Fins a un màxim de 15 punts.
  
Es valoraran les titulacions acadèmiques acreditades pels concursants i que siguen superiors a les que se'ls va exigir per a accedir a l'escala i categoria a la qual pertanguen, d'acord amb la següent escala:
  
a) Grup A: doctor 10 punts.
  
Llicenciat o equivalent 8 punts
  
b) Grup B: diplomat universitari o
  
equivalent 7 punts
  
c) Diplomat en Criminologia 7 punts
  
d) Grup C: Batxillerat, FP de 2n grau 5 punts
  
e) Superació de les proves d'accés a la
  
Universitat per a majors de 25 anys 5 punts
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'Accés a la Universitat sols es computarà una d'aquestes. La possessió del títol de Batxillerat o Formació Professional de Segon Grau, exclourà la valoració de les proves d'accés a la Universitat per a majors de 25 anys.
  
Grau personal:
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
Antiguitat:
  
Fins a un màxim de 20 punts:
  
En concurs de mobilitat i concurs oposició.
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any d'antiguitat en categoria inferior de la policia local: 1,25 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
Altres mèrits:
  
Fins a un màxim de 15 punts.
  
- Coneixement del valencià acreditat amb Certificat Oficial de la Junta Qualificadora de Coneixements del Valencià:
  
- Certificat de Coneixements Orals: 0,75 punts.
  
- Certificat de Grau Elemental: 1,25 punts.
  
- Certificat de Grau Mitjà: 2,50 punts.
  
- Certificat de Grau Superior: 3 punts.
  
Coneixement d'un o més idiomes acreditats documentalment, mitjançant certificat expedit per facultat o escola oficial reconeguda: 3 punts cadascú. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
Cursos organitzats per l'IVASP o organismes anàlegs.
  
Fins a un màxim de 30 punts.
  
- Per realització de cursos organitzats per l'IVASP o homologats per aquest, s'ajustarà al barem següent:
  
Nombre Diploma Certificat Certif. aprof.
  
d'hores d'assistència d'aprofitament Excel·lent
  
De 20 a 50 h. 0,5 1 2
  
De 51 a 100 h. 1 2 4
  
De 101 a 150 h. 2 3 6
  
De 151 a 200 h. 3 4 8
  
De 201 a 250 h. 4 5 10
  
De més de 250 h. 5 7 14
  
Quan es tracte de cursos de duració inferior a la mínima abans esmentada, la puntuació d'aquests vindrà donada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al Certificat d'Aprofitament, i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior, o altres ministeris o conselleries relacionades amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si s'escau, com a cursos amb diploma d'assistència. No seran puntuables si ja es tingueren en compte a efectes de titulació acadèmica per a promoció interna.
  
Premis, distincions i condecoracions
  
Fins a un màxim de 10 punts:
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cadascuna d'aquestes.
  
Per ser objecte de felicitació o menció col·lectiva pel director general de la conselleria competent en matèria de policia local , 0,25 punts per cadascuna d'aquestes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'aquests. Si la condecoració és concedida a títol col·lectiu la puntuació serà de 0,25 punts per a cadascun d'aquests.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun d'aquests.
  
Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Continua i altres degudament acreditats i no valorats en els anteriors apartats, tots aquests lliurement apreciats pel tribunal qualificador, fins un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cadascuna d'aquestes.
  
Prova i entrevista personal:
  
Es realitzarà davant el tribunal qualificador i es valorarà fins a un màxim de 10 punts amb el contingut i puntuació que s'assenyala:
  
Coneixements del terme municipal, guia de carrers, serveis, institucions, organització i administració municipal i altres de particular interés per a la població local d'aquest ajuntament, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Valoració i comprovació de l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts."